Olifants Rivier Lodge is in die Groot Olifantsrivierkloof, tussen Middelburg en eMalahleni op die R555, geleë. Gauteng, Polokwane, Limpopo, Nelspruit en die Krugerwildtuin is als minder as 200 km vanaf die lodge, en dit maak die lodge dus baie bereikbaar.
Gaste kan kies tussen verskeie verblyfopsies met asemrowende uitsigte, vanaf die rietdakrondawel met en suite-badkamers, selfsorg-oopplancabanas en selfsorg-dubbelverdiepingvillas. Daar is ook 'n karavaan- en kampeerplek met elektrisiteit- en waterpunte op die oewer van die Olifantsrivier. Die kampeerplekke is nie afgebaken nie.
Geriewe by die lodge sluit 'n binnenshuise v…
Geriewe by die lodge sluit 'n binnenshuise verhitte swembad, koel swembad, vlugbalbaan, roeibootjies, speelplek vir die kinders en spanbou-aktiwiteite vir groepe in. Vir die natuurliefhebbers bied die Olifants Rivier Lodge voetslaanpaaie, voëlkyk, perdry en visvang. Daar is ook 'n bosveldkroeg, pooltafel, pylbord en 'n lapa waar gaste lekker kan ontspan.
Die lodge se restaurant bied plattelandse ontbyt en aandete, sowel as middagete-buffets op Sondae. Daar is ook 'n buite-terras waar skemerkelkies geniet kan word terwyl die sterrehemel van die platteland bewonder word. Gerieflike verblyf en smaaklike kos is die perfekte ligging vir 'n suksesvolle funksie, konferensie, troue of wegbreek. Let asb. daarop dat 'n grondpad van 6 km tussen jou en 'n rustige wegbreek by dié lodge staan.